Video: Hond en rob speel saam balSkermgreep uit die video ŉ Video van ŉ hond en ŉ rob wat saam bal speel op ŉ strand maak opslae op sosiale media. Die gebruiker Buitengebieden het Dave Nelson se video op Twitter gedeel. ŉ Man speel bal saam met sy hond wanneer ŉ gretige rob besluit om saam te speel. Die man gooi die bal in die see en binne sekondes jaag die rob en die hond om albei die bal te gryp. Die hond wen en bring die bal terug na die man. Die video is reeds meer as 1 miljoen keer gekyk. “Landhond vs. seehond,” skryf een gebruiker in die kommentaar. “Diere bring so baie vreugde!” skryf ŉ ander. Playing fetch with the dogs.. ???? ???? Dave Nelson pic.twitter.com/kFGIA2dn68 — Buitengebieden (@buitengebieden) September 5, 2022